**Ministru kabineta noteikumu projekta**

**„Noteikumi par patvēruma meklētāja personas dokumentu un tā izsniegšanas kārtību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Patvēruma likuma 8. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 19. janvārī spēku zaudēja 2009. gada 15. jūnija Patvēruma likums. Saskaņā ar minētā likuma [7. panta](http://likumi.lv/ta/id/278986-patveruma-likums#p9) otro daļu, tika izdoti 2010. gada 2. marta Ministru kabineta noteikumi Nr. 194 “Noteikumi par patvēruma meklētāja personas dokumentu un tā izsniegšanas kārtību” (turpmāk – Noteikumi Nr. 194).  2016. gada 19. janvārī stājās spēkā jauns Patvēruma likums (pieņemts 17.12.2015.). Patvēruma likuma 8. panta otrajā daļā ietverts deleģējums Ministru kabinetam izdot noteikumus, kas nosaka patvēruma meklētāja personas dokumenta formu un izsniegšanas kārtību. Saskaņā ar Patvēruma likuma Pārejas noteikumu 2. punktu, līdz Patvēruma likumā paredzēto Ministru kabineta noteikumu spēkā stāšanās dienai, bet ne ilgāk kā sešus mēnešus no Patvēruma likuma spēkā stāšanās dienas, ir spēkā Noteikumi Nr. 194.  Ja spēku zaudē normatīvā akta izdošanas tiesiskais pamats, tad spēku zaudē arī uz šā pamata izdotais normatīvais akts vai tā daļa.  Lai nodrošinātu, ka līdz Patvēruma likuma Pārejas noteikumu 2. punktā minētā termiņa iztecējumam būtu spēkā esošs regulējums patvēruma meklētāja personas dokumenta formai un izsniegšanas kārtībai, ir nepieciešams izstrādāt Ministru kabineta noteikumu projektu „Noteikumi par patvēruma meklētāja personas dokumentu un tā izsniegšanas kārtību” (turpmāk – Projekts).  Projekta mērķis ir noteikt patvēruma meklētāja personas dokumenta formu un kārtību, kādā Valsts robežsardze izsniedz minēto dokumentu. Projekts nosaka:   1. patvēruma meklētāja personas dokumenta (turpmāk – dokuments) izsniedzējiestādi un izsniegšanas priekšnosacījumus. Gadījumā, ja patvēruma meklētājs ir aizturēts vai iesniegums iesniegts robežšķērsošanas vietā vai robežšķērsošanas tranzīta zonā un ir pamats uzskatīt, ka pastāv kāds no Patvēruma likuma 30. panta pirmās daļas nosacījumiem, patvēruma meklētājam dokuments netiek izsniegts; 2. termiņu, kura ietvaros dokuments tiek izsniegts, 3. dokumenta izmēru un paraugu; 4. dokumentā iekļaujamās informācijas apjomu, t. sk. par aizliegumu (ja tāds ir) patvēruma meklētājam uzturēties vai pārvietoties noteiktajā valsts teritorijā; 5. Valsts robežsardzes amatpersonas pienākumu informēt (pirms dokumenta izsniegšanas) patvēruma meklētāju par atbildību gadījumā, ja apzināti tiek sniegtas nepatiesas ziņas, kā arī citus Valsts robežsardzes amatpersonu pienākumus un tiesības saistībā ar dokumentu; 6. patvēruma meklētāju rīcību dokumenta nolaupīšanas, nozaudēšanas vai bojāšanas gadījumā; 7. nosacījumus dokumenta atkārtotai izsniegšanai. Tiek pieskaitīti arī gadījumi, kad patvēruma meklētāja ārējais izskats ir būtiski mainījies (piemēram, galvas un sejas apmatojuma izmaiņas – bārda, ūsas, frizūras izmaiņas; sejas ādas rētu, keloīdrētu, hipertrofisko rētu vai jaunveidojumu parādīšanās vai ķirurģiskās ekscīzijas) vai dokumentā konstatētas neprecizitātes (piemēram, vārda, uzvārda nepareizi atveidota oriģinālformas latīņalfabētiskā transliterācija).   Izstrādājot Projektu, par pamatu tika ņemti Noteikumi Nr. 194.  Ņemot vērā 2014. gada 1. janvārī izdarītos grozījumus Imigrācijas likuma 9. panta piektās daļas 23. punktā *„23) patvēruma meklētāja personas dokumentu un nav saņēmis Pārvaldes lēmumu par bēgļa vai alternatīvā statusa piešķiršanu vai atteikumu to piešķirt deviņu mēnešu laikā pēc tam, kad iesniegts iesniegums par bēgļa vai alternatīvā statusa piešķiršanu, un tas nav noticis viņa vainas dēļ. Tiesības uz nodarbinātību saglabājas līdz brīdim, kad stājies spēkā un kļuvis neapstrīdams galīgais lēmums par bēgļa vai alternatīvā statusa piešķiršanu vai atteikumu to piešķirt”*, Projekta 6.4. apakšpunkta redakcijā izmainīta norāde, kas paredz, ka “Tiesības strādāt bez darba atļaujas” piemērojamas tādam patvēruma meklētājam, kas deviņu mēnešu laikā pēc iesnieguma iesniegšanas par bēgļa vai alternatīvā statusa piešķiršanas nav saņēmis Pilsonības un migrācijas lietu pārvaldes lēmumu par bēgļa vai alternatīvā statusa piešķiršanu vai atteikumu to piešķirt un tas nav noticis patvēruma meklētāja vainas dēļ. |
| 3. | Projekta izstrādē iesaistītās institūcijas | Iekšlietu ministrija, Valsts robežsardze. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz patvēruma meklētājiem, kuri nav aizturēti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes direktīva 2013/33/ES (2013. gada 26. jūnijs), ar ko nosaka standartus starptautiskās aizsardzības pieteikuma iesniedzēju uzņemšanai (pārstrādāta redakcija). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes direktīva 2013/33/ES (2013. gada 26. jūnijs), ar ko nosaka standartus starptautiskās aizsardzības pieteikuma iesniedzēju uzņemšanai (pārstrādāta redakcija). | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 6. panta 1. punkts.  Direktīvas 6. panta 2. punkts.  Direktīvas 6. panta 3. punkts.  Direktīvas 6. panta 4. punkts. | Projekta 3. un 4. punkts un 6.5. apakšpunkts.  Projekta 5. punkts.  Projekta 6. punkts.  Projekta 3. punkts. | Direktīvas prasības ir pārņemtas pilnībā.    Direktīvas prasības ir pārņemtas daļēji.  Direktīvas prasības ir pārņemtas pilnībā.  Direktīvas prasības ir pārņemtas pilnībā. | Projekts šo jomu neskar.  Projekts šo jomu neskar.  Projekts šo jomu neskar.  Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | 1. Direktīvas prasības, kas noteiktas 6. panta 2. punkta pirmajā teikumā, ir pārņemtas saskaņā ar minētajā teikumā noteikto dalībvalsts rīcības brīvību. Aizturētais patvēruma meklētājs nevar patstāvīgi ierasties jebkurā iestādē un viņam nevar rasties nepieciešamība apliecināt savu statusu patvēruma procedūrā, jo viņš vienmēr būs apsardzes pavadībā. Tāpēc nav nepieciešamības patvēruma meklētājam izsniegt patvēruma meklētāja personas dokumentu.  2. Ņemot vērā, ka patvēruma meklētāja personas dokumenta izgatavošana ir salīdzinoši vienkārša (piemēram, salīdzinot ar personas apliecību), nav saistīta ar lielām izmaksām un administratīvo slogu, kā arī ņemot vērā, ka jebkuras ar starptautisko aizsardzību saistītas situācijas gadījumā ir iespējams izsniegt patvēruma meklētājam patvēruma meklētāja personas dokumentu, saskaņā ar Direktīvas 6. panta 2. punkta otrā teikuma noteikto rīcības brīvību, Direktīvas prasības nav pārņemtas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. | |
|  | | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms izsludināšanas Valsts sekretāru sanāksmē publicēts Iekšlietu ministrijas mājaslapā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  Saistībā ar projekta izpildi nav nepieciešams veidot jaunas institūcijas, netiks likvidētas un reorganizētas esošās institūcijas. |
| 3. | Cita informācija | Nav. |

Anotācijas III un IV sadaļa – projekts šīs jomas neskar.

Iekšlietu ministrs R. Kozlovskis

Vīza:

Valsts sekretāre I. Pētersone – Godmane

08.06.2016. 11:03

1454

Igaune

67075680, [zanna.igaune@rs.gov.lv](mailto:zanna.igaune@rs.gov.lv)